b"\n_START_ARTICLE_\nKo ugasnejo lu\xc4\x8di\n_START_SECTION_\nVsebina\n_START_PARAGRAPH_\nV skladi\xc5\xa1\xc4\x8du tekstila, delavka Esther opazi obris nekoga, ko ugasne lu\xc4\x8d, vendar ne najde nikogar ko lu\xc4\x8d v\xc5\xbege. Glede tega opozori lastnika Paula nato pa odide, vendar se on ne zmeni zanjo. Paula nato za\xc4\x8dne ta podoba zasledovati in ga nazadnje tudi ubije._NEWLINE_Paulova pastorka Rebecca \xc5\xbeivi pro\xc4\x8d od svoje mame Sophie in polbrata Martina. Sophie trpi za psihi\xc4\x8dno boleznijo in depresijo, zaradi \xc4\x8desar se pogovarja s svojo nami\xc5\xa1ljeno prijateljico. Martin neko no\xc4\x8d zgro\xc5\xbeeno vidi Sophie kako govori s podobo, kar mu povzro\xc4\x8di nespe\xc4\x8dnost. Rebecca vzame Martina k sebi, kljub maminim nasprotovanjem. To no\xc4\x8d Rebecca opazi podobo, ki jo sku\xc5\xa1a napasti vendar ji to prepre\xc4\x8di svetle\xc4\x8d napis, katerega svetloba obsije sobo. Naslednje jutro Rebecca najde vpraskano ime ''Diana'' na tleh. Sophie je priklicala Diano iz svojega otro\xc5\xa1tva, potem ko jo je Rebeccin o\xc4\x8de in njen biv\xc5\xa1i mo\xc5\xbe zapustil. Rebecca kasneje najde dokumente o Dianini smrti, ki je umrla zaradi prevelike izpostavljenosti svetlobi med poskusom._NEWLINE_Martin se nato vrne k Sophie. Z njim si \xc5\xbeeli ogledati film, vendar zraven povabi \xc5\xa1e podobo, ki Martina prestra\xc5\xa1i. Sophie mu pove zgodbo o njeni prijateljici Diani, ki je imela zelo ob\xc4\x8dutljivo ko\xc5\xbeo na svetlobo. Martin nato pri\xc5\xbege lu\xc4\x8d in pobegne k Rebecci preden ga Diana napade._NEWLINE_Rebecca sku\xc5\xa1a Sophie prepri\xc4\x8dati, da Diana ni dobra vendar jo Sophie ne poslu\xc5\xa1a. Rebecca, njen fant Bert in Martin se tako odlo\xc4\x8dijo da bodo preno\xc4\x8dili pri Sophie, da jo za\xc5\xa1\xc4\x8ditijo. Ko se sku\xc5\xa1a Rebecca pogovoriti s Sophie, ji ta da sporo\xc4\x8dilo ''Pomagaj mi''. Rebecca tako ugotovi, da Diana ves \xc4\x8das kontrolira Sophie, zato v\xc5\xbege po vsej hi\xc5\xa1i lu\xc4\x8di, da bi jo pregnala._NEWLINE_Ko ugotovi njihove namene, Diana v klet zvabi Rebecco in Martina, ter ju zapre vanjo. Bert je napaden, vendar uspe pobegniti in odhiti po policijo. Rebecca ugotovi, da lahko z ultravijoli\xc4\x8dno svetilko vidijo Diano, in tako v kleti najde napise, kjer pi\xc5\xa1e da Diana ne bo nikoli zapustila Sophie in da je ona ubila Rebeccinega o\xc4\x8deta._NEWLINE_Policista nato prispeta v hi\xc5\xa1o in osvobodita Rebecco in Martina, vendar ju kmalu zatem ubije Diana. Rebecca po\xc5\xa1lje Martina z Bertom iz hi\xc5\xa1e, sama se pa odpravi pomagat Sophie. Diana napade Rebecco, vendar ji Sophie zagrozi pi\xc5\xa1tolo. Ko spozna, da je Dianina povezava s tem svetom, Sophie s pi\xc5\xa1tolo naredi samomor in Diana izgine. Potem se Rebecca, Martin in Bert odlo\xc4\x8dijo, da bodo ostali skupaj."